open-index/open-wikipedia-markdown huggingface dataset:
சங்கர் துரைசாமி

**சங்கர் துரைசாமி** *(Shankar Doraiswamy)*   ஒரு இந்திய கடலியல் ஆய்வாளர். கோவாவில் உள்ள தேசிய கடல்சார் நிறுவனத்தில் மூத்த முதன்மை அறிவியலாளராக பணியாற்றியுள்ளார். 2011 ஆம் ஆண்டு இந்திய அரசு புவி அறிவியல் துறையில் அவர் ஆற்றிய பங்களிப்புக்காக இந்தியாவின் மிக உயர்ந்த அறிவியல் விருதான சாந்தி ஸ்வரூப் பட்நாகர் அறிவியல் மற்றும் தொழில்நுட்ப விருது வழங்கப்பட்டது.

## வாழ்க்கை வரலாறு
அவர் ஆகத்து 9, 1967 அன்று பெங்களூரில் பிறந்தார். அவர் சென்னை இந்திய தொழில்நுட்ப நிறுவனம் மற்றும் பெங்களூரு இந்திய அறிவியல் நிறுவனம் ஆகியவற்றில் பயின்றார் . கோவா பல்கலைக்கழகத்தில் கடல் அறிவியலில் முனைவர் பட்டம் பெற்றுள்ளார். 2022 ஆம் ஆண்டு ஐஐடி சென்னை இவருக்கு முன்னாள் மாணவர் என்ற புகழ்பெற்ற விருதை வழங்கி அங்கீகரித்து, மிக உயர்ந்த கௌரவத்தை வழங்கியது

## மேற்கோள்கள்

## வெளி இணைப்புகள்

* https://acr.iitm.ac.in/latestdaas/dr-shankar-doraiswamy/
* டாக்டர் சங்கர் துரைசாமியின் முகப்புப்பக்கம்
* ஷங்கர் டியின் வெளியீடுகளின் பட்டியல்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்திய அறிவியலாளர்கள்
ராம் நரேன் அகர்வால்

**ராம் நரேன் அகர்வால்** *(Ram Narain Agarwal)*  (ஆகஸ்ட்- 15-1940, 2024) ஒரு இந்திய விண்வெளிப் பொறியாளர் ஆவார், அக்னி ஏவுகணைகளுக்கு அவர் அளித்த பங்களிப்புகளுக்காக அறியப்படுகிறார். இந்த வகை ஏவுகணைகள்  தரையிலிருந்து ஏவப்பட்டு தரையில் உள்ள இலக்குகைள அழிப்பதற்காக ஏவப்படுவதாகும். அவர் " அக்னி தொடர் ஏவுகணைகளின் தந்தை " என்றும் எம்.ஐ.ஆர்.வி. என்பது பல அணு ஆயுதங்களைக் கொண்ட ஒரு தொலை தூரம் செல்லும் ஏவுகணை தொழில் நுட்பத்தினை உருவாக்கியவா் ஆவார்.

## வாழ்க்கை மற்றும் தொழில்
இவர் ராஜஸ்தானின் ஜெய்ப்பூரில் இருந்த ஒரு வணிகக் குடும்பத்தில் பிறந்தார். பெங்களூருவில் உள்ள இந்திய அறிவியல் நிறுவனத்தில் விண்வெளி பொறியியலில் முதுகலைப் பட்டம் பெற்றார். அகர்வால் அவா்கள் பாதுகாப்பு ஆராய்ச்சி மற்றும் மேம்பாட்டு அமைப்பின் திட்ட இயக்குநராகவும் அக்னி ஏவுகணை தொழில் நுட்பத்தில்  மேம்பட்ட வடிவமைப்புகளை உருவாக்குவதற்கான ஆய்வக இயக்குநராகவும் பணியாற்றியுள்ளார். 

## இறப்பு
அகர்வால்  ஆகஸ்ட் 15-2024 அன்று தனது 84 வயதில் இறந்தார்.

## விருதுகள்
* பத்மசிறீ (1990) 
* பத்ம பூசண் (2000) 

## மேற்கோள்கள்

பகுப்பு:1940 பிறப்புகள்
பகுப்பு:2024 இறப்புகள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:பத்ம பூசண் விருது பெற்றவர்கள்
பகுப்பு:இந்திய விண்வெளிப் பொறியாளர்கள்
இசையருவி (பாடல் தொகுப்பு)

**இசையருவி** என்பது 1991ம் ஆண்டு தமிழீழத்தில் வெளிவந்த பாடல் தொகுப்பாகும். இப்பாடல் தொகுப்பில் இடம்பெற்ற பிரபல தமிழீழ எழுச்சிப் பாடல்கள் மங்கள வாத்திய இசை வடிவில் அமைந்துள்ளன. அதில் நாதஸ்வரம் வாசித்தவர் வி. கே. பஞ்சமூர்த்தி அவர்கள். 03.11.1991 அன்று யாழ்ப்பாணத்தில் தமிழீழ விடுதலைப் புலிகளின் கலைபண்பாட்டுக் கிழகத்தினரால் இப்பாடல் தொகுப்பு வெளிவந்துள்ளது. இப்பாடல் தொகுப்பிற்கு முன்னுரை வழங்கியவர் போராளி யோகரத்தினம் யோகி அவர்கள். முதன்முறையாக தமிழீழ எழுச்சிப் பாடல்கள் மங்கள வாத்திய இசை வடிவத்தில் ஒலிக்கப்பட்டமை மட்டுமன்றி மேற்கத்திய இசை வடிவத்தின் கலவையுடன் அமைந்துள்ளமை இப்பாடல்களின் சிறப்பம்சம்.

## பாடல்கள்

## வெளியீடு
இப்பாடல் தொகுப்பு 03.11.1991 அன்று யாழ். இந்து மகளிர் கல்லூரியில் வெளியிட்டு வைக்கப்பட்டது. இவ் வெளியீட்டு விழாவில் பல போராளிகளும் தளபதிகளும் ஈழத்து முன்னணிக் கலைஞர்களும் பங்குகொண்டமை குறிப்பிடத்தக்கது.

## உசாத்துணைகள்
* 
* 
* 
* 
* 
* 
* 

பகுப்பு:ஈழப் போராட்டப் பாடல்கள்
ஆறுமுகம் வீரப்பா பிள்ளை

**ஆறுமுகம் வீரப்பா பிள்ளை** (ஆங்கிலம்; மலாய்: *Arumugam Veerappa Pillai*) என்பவர் ஒரு மலேசிய அரசியல்வாதி; நவம்பர் 2022 முதல் பகாங் மாநில சட்டமன்றத்தில், சாபாய் சட்டமன்றத் தொகுதியின் (**N35**) சட்டமன்ற உறுப்பினராக (**MLA**) பணியாற்றி வருகிறார். 

இவர் மலேசிய இந்தியர் காங்கிரசு (MIC) கட்சியின் உறுப்பினர் ஆவார். இந்தக் கட்சி பாரிசான் நேசனல் (BN) கூட்டணியில் ஒர் உறுப்புக் கட்சியாகும். தற்போது பகாங் மாநில சட்டமன்றத்தில் உள்ள ஒரே மஇகா உறுப்பினர் இவராவார்.

2022 பகாங் மாநிலத் தேர்தலில், சாபாய் சட்டமன்றத் தொகுதியில் 96 வாக்குகள் பெரும்பான்மையுடன் வெற்றி பெற்ற பிறகு, நவம்பர் 19, 2022 அன்று அவர் பதவியேற்றார். 

## அரசியல்
2026-ஆம் ஆண்டின் தொடக்கத்தில், அவர் பகாங் மாநில சட்டமன்றத்தில் மஇகாவின் ஒரே பிரதிநிதியாக உள்ளார். பகாங் மந்திரி பெசாரின் சிறப்பு அதிகாரியாகவும் அவர் பதவி வகிக்கிறார்.

துனாஸ் மக்மூர் பள்ளி உதவித் திட்டம் *(Tunas Makmur Kerajaan Negeri Pahang)* மற்றும் மூத்த குடிமக்களுக்கு பொதுநலன் அட்டைகளை வழங்கும் திட்டம் போன்ற மாநில அரசின் முயற்சிகளில் அவர் ஈடுபட்டுள்ளார். அவரின் சேவை மையம் பகாங்கின் காராக் நகரில் அமைந்துள்ளது. அந்த மையம் சாபாய் தொகுதியில் உள்ள மக்களுக்கு சேவை செய்கிறது.

## தேர்தல் முடிவுகள்

## மேலும் பார்க்க
* காமாட்சி துரை ராஜு
* பகாங் மாநிலத் தேர்தல் 2022
* மலேசிய தேர்தல் தொகுதிகள்
* மலேசியப் பொதுத் தேர்தல், 2022
* மலேசிய இந்திய சட்டமன்ற உறுப்பினர்கள்

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:பகாங் மாநில சட்டமன்ற உறுப்பினர்கள்
அங்கித் பார்தி

**அங்கித் பார்தி** (*Ankit Bharti*) இந்திய அரசியல்வாதி ஆவார். இவர் 18ஆவது உத்தரப் பிரதேச சட்டமன்ற உறுப்பினராக சைத்பூர் சட்டமன்ற தொகுதியை பிரதிநிதித்துவப்படுத்துகிறார்.  
இவர் சமாச்வாதி கட்சியைச் சேர்ந்தவர்.

அங்கித் பார்தி 26 சூன் 1996 அன்று காசியாபாத் மாவட்டத்தில் ஓம் பிரகாசு பார்திக்கு மகனாகப் பிறந்தார். இவர் 1 பெப்ரவரி 2025 அன்று நிச்சயதார்த்தமும், 17 அக்டோபர் 2025 அன்று **அம்பிகா பார்தியுடன்** திருமணமும் செய்து கொண்டார்.

## ஆரம்ப வாழ்க்கை
அங்கித் பார்தி 26 சூன் 1996 அன்று உத்தரப் பிரதேசம் மாநிலம் காசியாபாத் பகுதியில், ஜாதவ் இந்துக் குடும்பத்தில் பிறந்தார்.

## கல்வி
பார்தி இமாச்சலப் பிரதேசம் மாநிலத்தில் உள்ள இந்தியா கல்வி மைய பல்கலைக்கழகத்தில் வணிக நிர்வாகத்தில் இளங்கலை பட்டம் பெற்றார்.

## பதவிகள்

## மேற்கோள்கள்
அரசியல் இயக்கம்

**அரசியல் இயக்கம்** (*Political Movement*) என்பது அரசாங்கத்தின் கொள்கைகளையோ அல்லது சமூக விழுமியங்களையோ மாற்றுவதற்காக, ஒரு மக்கள் குழுவினால் மேற்கொள்ளப்படும் ஒரு கூட்டு முயற்சியாகும். இது பொதுவாக தற்போதைய நிலைமைக்கு (Status quo) எதிரான போராட்டமாகவோ, ஒரு குறிப்பிட்ட சித்தாந்தத்தின் அடிப்படையிலான செயல்பாடாகவோ அமைகிறது. அரசியல் இயக்கங்கள் என்பது சாதாரண மக்கள் தங்கள் கருத்துக்களையும் கோரிக்கைகளையும் அதிகார மையங்களுக்குக் கொண்டு செல்லப் பயன்படுத்தும் ஒரு வலிமையான கருவியாகும். இவை சமூக நீதியை நிலைநாட்டவும், உரிமைகளைப் பாதுகாக்கவும் அவசியமான ஒன்றாகத் திகழ்கின்றன.

## அரசியல் இயக்கங்களின் கோட்பாடுகள்
அரசியல் இயக்கங்களின் தோற்றம் குறித்து இரண்டு முக்கிய கோட்பாடுகள் உள்ளன. 
# **அரசியல் வாய்ப்புக் கோட்பாடு**: இது சமூகத்தில் ஏற்படும் சில அசாதாரண சூழ்நிலைகள் அல்லது அரசியல் மாற்றங்களால், இயக்கங்கள் தன்னிச்சையாக உருவாவதாகக் கூறுகிறது. 
# **வளத் திரட்டல் கோட்பாடு**: இது முறையான திட்டமிடல், நிதி திரட்டுதல், உத்திகள் மூலம் மக்கள் ஒருங்கிணைக்கப்படுவதால் இயக்கங்கள் ஏற்படுவதாக விளக்குகிறது.

## அரசியல் கட்சிகளுடனான தொடர்பு
அரசியல் இயக்கங்கள் பெரும்பாலும் குறிப்பிட்ட ஒரு பிரச்சனையில் மட்டுமே கவனம் செலுத்துகின்றன. இவை நேரடியாகத் தேர்தலில் போட்டியிட்டு, ஆட்சியைப் பிடிக்க விரும்புவதில்லை. மாறாக, அரசாங்கத்திற்கு அழுத்தம் கொடுத்து, மாற்றங்களைக் கொண்டுவர முயல்கின்றன. எனினும், சில அரசியல் இயக்கங்கள், பிற்காலத்தில் அரசியல் கட்சிகளாக உருவெடுப்பதும் உண்டு. எடுத்துக்காட்டாக, எசுப்பானியானின் 'பொடெமோஸ்' கட்சியும், பிரேசிலின் தொழிலாளர் கட்சி ஆகியவற்றைச் சொல்லலாம்.

## முக்கிய எடுத்துக்காட்டுகள்
வரலாற்றில் பெண்ணுரிமை இயக்கம், சிவில் உரிமை இயக்கம், காலனித்துவ எதிர்ப்பு இயக்கங்கள் போன்றவை பெரும் மாற்றங்களை ஏற்படுத்தியுள்ளன. தற்காலத்தில் 'பிளாக் லைவ்ஸ் மேட்டர்' (Black Lives Matter) மற்றும் 'மீ டூ' (Me Too) போன்ற இயக்கங்கள் உலகளாவிய தாக்கத்தை ஏற்படுத்தி வருகின்றன.

## மேற்கோள்கள்

பகுப்பு:அரசியல் இயக்கங்கள்
ஜெனரல்கஞ்ச் சட்டமன்றத் தொகுதி

**ஜெனரல்கஞ்ச் சட்டமன்றத் தொகுதி** (*Generalganj Assembly constituency*) உத்தரப் பிரதேசத்தின் முன்னர் செயல்பாட்டிலிருந்த ஒரு சட்டமன்றத் தொகுதியாகும். இத்தொகுதி திஜ்ய்ட்குச் சீரமைப்பு மறுநிர்ணய உத்தரவுகளின் விளைவாக 2012-இல் நீக்கப்பட்டது.

## சட்டமன்ற உறுப்பினர்

## தேர்தல் முடிவுகள்

### 2007
  

### 2002
  

### 1996
  

### 1993
  

### 1991
  

### 1989

### 1985

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
1,6-பிசு(2,3-எப்பாக்சிபுரோப்பாக்சி)நாப்தலீன்

**1,6-பிசு(2,3-எப்பாக்சிபுரோப்பாக்சி)நாப்தலீன்** (*1,6-Bis(2,3-epoxypropoxy)naphthalene*) என்பது C16H16O4என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நாப்தலீன் வகை எப்பாக்சி பிசின் ஆகக் கருதப்படும் இச்சேர்மம் பல தொழில்துறைப் பயன்பாடுகளில் பயன்படுத்தப்படுகிறது. இச்சேர்மத்தைப் பயன்படுத்துகையில் தொழில்சார் ஒவ்வாமை தொடர்பு தோல் அழற்சி பதிவாகியுள்ளது.

## மேற்கோள்கள்

பகுப்பு:நாப்தலீன்கள்
பகுப்பு:எப்பாக்சைடுகள்
திர்வா சட்டமன்றத் தொகுதி

**திர்வா சட்டமன்றத் தொகுதி** *(Tirwa Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது கன்னாஜ் மாவட்டத்தில் அமைந்துள்ளது. திர்வா, கன்னோஜ் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
கௌதமன் நீல்ராஜ்

கௌதமன் நீல்ராஜ் (அ) கௌதமன் நீல்ராசு (Gouthaman Neelraj) ஒரு தமிழக எழுத்தாளர், கவிஞர் மற்றும் சமூக ஆய்வாளர் ஆவார். திருநங்கைகளின் வாழ்வியலை மையமாகக் கொண்டு இவர் எழுதிய 'புனிதம் தேடும் புதினம்' உலகத் தமிழாராய்ச்சி நிறுவனத்தால் வெளியிடப்பட்டு பரவலான கவனத்தைப் பெற்றது. இவர் தனது படைப்புகளில் தூய தமிழ் நடையைப் பயன்படுத்துவதைத் தனது தனித்துவமாகக் கொண்டுள்ளார்.

**ஆரம்ப வாழ்க்கை மற்றும் கல்வி**

கௌதமன் நீல்ராஜ் அடுமனையியல் /நுண்ணுயிரியல் சார்ந்த துறையில் முனைவர் (Ph.D.) பட்டம் பெற்றவர். கல்விப் புலத்தில் இவர் மேற்கொண்ட ஆய்வுகள் பிற்காலத்தில் இவரது இலக்கியப் படைப்புகளுக்கு அடித்தளமாக அமைந்தன.

**இலக்கியப் பணிகள்**

இவர் புதினங்கள், மரபுக் கவிதைகள் மற்றும் நவீன சமையல் வாழ்வியல் கட்டுரைகள் எனப் பன்முகத் தளங்களில் எழுதி வருகிறார். விளிம்புநிலை மக்களின் உரிமைகள் மற்றும் மொழித் தூய்மை ஆகியவை இவரது எழுத்தின் முதன்மையான நோக்கங்களாகும்.

**வெளியிட்ட நூல்கள்**

௧. சுவடுகள் ஒளிந்திருக்கும் சுவடி

௨. கருவாய் உருவான என் மழலையே

௩. கரிக்கோல் துருவிய காகிதப் பூக்கள்

௪. புனிதம் தேடும் புதினம்

௫. பெண்பா பாடும் வெண்பா

௬. பட்டினப்பாலையும் கிட்டிய ஓலையும்

மற்றும் சில ஆங்கில நூல்கள் உட்பட 18 நூல்களை இயற்றியிருக்கிறார்.

**விருதுகள்**

தமிழ்நாடு அரசு 2020 - ஆம் ஆண்டிற்கான ( பெரம்பலூர் மாவட்டம் )  தூய தமிழ்ப் பற்றாளர் விருதும், - 2023 ஆம் ஆண்டிற்கான நற்றமிழ்ப் பாவலர் விருதும் வாங்கிச் சிறப்பித்திருக்கிறது, சேலம் தமிழ்ச்சங்கம் உட்பட பல்வேறு அமைப்புகள் இவருக்கு தொகையுடன் கூடிய விருதுகளை இவரது படைப்புகளுக்கு வழங்கியிருக்கிறது.

தூய தமிழ்ப் பற்றாளர் விருது - 2020

நற்றமிழ்ப் பாவலர் விருது - 2023

**சமூகப் பங்களிப்பு**

இவர் தனது இணையப் பக்கங்கள் மற்றும் கட்டுரைகள் வாயிலாகத் தமிழுக்கு இணையான ஆங்கிலச் சொற்களைத் தவிர்த்து, தூய தமிழ்ச் சொற்களைப் பயன்படுத்துவதை ஊக்குவித்து வருகிறார். சமூக வலைதளங்களில் 'தமிழ் மீட்பு' மற்றும் 'பாலினச் சமத்துவம்' குறித்த விழிப்புணர்வையும் ஏற்படுத்தி வருகிறார்.
ரூபா பாய் ஃபர்தூஞ்சி

**ரூபா பாய் ஃபர்தூஞ்சி** *(Rupa Bai Furdoonji)* ( ஃபிர்தூஞ்சி அல்லது ஃபரிதூஞ்சி என்றும் அழைக்கப்படுகிறார்) (also Firdounji or Faridounji) இவர் ஒரு இந்திய பார்சி மருத்துவர் ஆவார், அவர் உலகின் முதல் பெண் மயக்க மருந்து நிபுணராவார். அவர் ஐதராபாத்தில் மருத்துவம் பயின்றார், மேலும் இந்தியாவில் மயக்க மருந்தாக குளோரோபாரமைப் பயன்படுத்துவதை அறிமுகப்படுத்துவதில் முக்கிய பங்கு வகித்தார்.
## ஆரம்பகால வாழ்க்கை மற்றும் தொழில்

1885 ஆம் ஆண்டு, ஃபர்டூன்ஜி தனது படிப்பைத் தொடங்கினார் மற்றும் ஐதராபாத் மருத்துவக் கல்லூரியில் மருத்துவப் படிப்பில சேர்ந்த ஐந்து பெண்களில் ஒருவராவர்.  1889 ஆம் ஆண்டில், மருத்துவர் பட்டத்திற்கு நிகரான ஹக்கீம் பட்டம் பெற்றார். பின்னர், பால்டிமோர் ஜான்ஸ் ஹாப்கின்சு மருத்துவமனையில் மருத்துவப் பட்டம் பெற்றார்.  1909 ஆம் ஆண்டில், அன்னி பெசண்டின் ஊக்கத்துடன், ஃபர்டூன்ஜி மயக்கவியலில் அதிக அனுபவத்தையும் அறிவையும் பெறுவதற்கு ஸ்காட்லாந்தின் எடின்பர்க் சென்றார். அங்கு மயக்க மருந்தை வலியுறுத்தும் சிறப்புப் படிப்பு எதுவும் இல்லாததால், எடின்பர்க் பல்கலைக்கழகத்தில் இயற்பியல் மற்றும் வேதியியலில் பட்டயம் பெற்றார்.  மயக்க மருந்தைக் கையாளும் மருத்துவர்களுக்கு இந்தப் பாடங்களின் அறிவு பயனுள்ளதாக இருந்ததால், அவர் இயற்பியல் மற்றும் வேதியியலைப் படிக்கத் தேர்ந்தெடுத்தார்.

1888 மற்றும் 1891 ஆம் ஆண்டுகளில் நடைபெற்ற முதல் மற்றும் இரண்டாவது ஐதராபாத் குளோரோபாரம் ஆணையங்களில் ஃபர்டூன்ஜி ஒரு செல்வாக்கு மிக்க நபராக இருந்தார். 1889 முதல் 1917 வரை, அவர் பிரிட்டிஷ் ரெசிடென்சி மருத்துவமனை (தற்போதைய சுல்தான் பஜார் மருத்துவமனை), அப்சல்கன்ஸ் மருத்துவமனை (தற்போதைய உஸ்மானியா பொது மருத்துவமனை ) மற்றும் ஐதராபாத்தில் உள்ள விக்டோரியா ஜெனானா மகப்பேறு மருத்துவமனைளில் மயக்கவியல் மருத்துவராக பயிற்சிபெற்றுள்ளார். 1920 ஆம் ஆண்டில், ஐதராபாத்தில் உள்ள சதர்காட் மருத்துவமனையில் கண்காணிப்பாளராக இருந்து ஓய்வு பெற்றார்.
## மேற்கோள்கள்

பகுப்பு:1870 பிறப்புகள்
பகுப்பு:பெண்கள் மருத்துவம்
பகுப்பு:பார்சி மக்கள்
பகுப்பு:இந்திய மருந்தியலாளர்கள்
நல்லதம்பி கலைச்செல்வி

**நல்லதம்பி கலைச்செல்வி** (N. Kalaiselvi) பிறப்பு: பிப்ரவரி 5, 1967) ஓர் இந்திய மின்வேதியியல் அறிவியலாளரும் நிர்வாகியும் ஆவார். இவர் தற்போது அறிவியல் மற்றும் தொழிலக ஆய்வு மன்ற தலைமை இயக்குநராகவும் அறிவியல் மற்றும் தொழில்துறை ஆராய்ச்சித் துறையின் செயலாளராகவும் பணியாற்றி வருகிறார். அறிவியல் மற்றும் தொழிலக ஆய்வு மன்றத்திற்கு தலைமை தாங்கும் முதல் பெண் அறிவியலாளர் இவர்.

## ஆரம்பகால வாழ்க்கை மற்றும் கல்வி
கலைச்செல்வி தனது இளநிலை திருநெல்வேலி இராணி அண்ணா அரசு மகளிர் கல்லூரியிலும் முதுநிலை அறிவியல் பட்டத்தினை வேதியியலில் கோயம்புத்தூர் அரசு கலைக் கல்லூரியிலும் முடித்தார். பின்னர் அண்ணாமலைப் பல்கலைக்கழகத்தில் மின் வேதியியலில் முனைவர் பட்டம் பெற்றார்.

## தொழில்
கலைச்செல்வி காரைக்குடியில் உள்ள அறிவியல் மற்றும் தொழிலக ஆய்வு மன்ற–மத்திய மின்வேதியியல் ஆராய்ச்சி நிறுவனத்தில் ஆராய்ச்சியாளராக தனது அரசுப் பணி வாழ்க்கையைத் தொடங்கினார். இங்கு இவரது ஆராய்ச்சி முக்கியமாக மின்கலன் பொருட்கள், மின் பகுளிகள், மற்றும் மின்வேதியியல் ஆற்றல் சேமிப்பு தொழில்நுட்பங்களில் கவனம் செலுத்தியது.

பிப்ரவரி 2019இல், இவர் அறிவியல் மற்றும் தொழிலக ஆய்வு மன்ற–மத்திய மின்வேதியியல் ஆராய்ச்சி நிறுவனத்தில் இயக்குநராக நியமிக்கப்பட்டார். இந்நிறுவனத்தின் முதல் பெண் இயக்குநரானார். ஆகத்து 2022இல், இவர் அறிவியல் மற்றும் தொழிலக ஆய்வு மன்ற  நிறுவனத்தின் தலைமை இயக்குநராகவும் அறிவியல் மற்றும் தொழில்துறை ஆராய்ச்சித் துறையின் செயலாளராகவும் செயலாளராகவும் நியமிக்கப்பட்டார்.

அறிவியல் மற்றும் தொழிலக ஆய்வு மன்றத்தின் தலைவராக, இவர் அடிப்படை மற்றும் பயன்பாட்டு ஆராய்ச்சி, புதுமை மற்றும் தொழில்நுட்ப பரிமாற்றத்தில் அமைப்பின் ஆய்வகங்கள் மற்றும் திட்டங்களின் வலையமைப்பை மேற்பார்வையிடுகிறார்.

சூலை 2024இல், இந்திய அரசு அவரது பதவிக்காலத்தை மேலும் இரண்டு ஆண்டுகளுக்கு நீட்டித்தது.

## ஆராய்ச்சி மற்றும் பங்களிப்புகள்
லித்தியம்-அயனி மற்றும் லித்தியம்-சல்பர் மின்கலன் அமைப்புகள், மின்முனை பொருட்கள், மின்முனை மேம்பாடு மற்றும் பல் பயன்பாடுகளுடைய எரிசக்தி சேமிப்பு சாதனங்கள் ஆகியவை இவரது ஆராய்ச்சிப் பகுதிகளில் அடங்கும். மேம்பட்ட மின்கலத் தொழில்நுட்பங்களில் தேசிய திட்டங்களுக்கும் இவர் தலைமை தாங்கியுள்ளார்.

## அங்கீகாரம் மற்றும் கௌரவங்கள்
மின்வேதியியல் ஆராய்ச்சிக்கான இவரது பங்களிப்புகளையும்,  அறிவியல் மற்றும் தொழில்துறை ஆராய்ச்சித் துறையின் பல்வேறு தலைமைப் பாத்திரங்களையும் பணிகளும் ஊடக அறிக்கைகள் எடுத்துக்காட்டுகின்றன.

## மேற்கோள்கள்


பகுப்பு:வாழும் மக்கள்
பகுப்பு:1967 பிறப்புகள்
பகுப்பு:மின்வேதியியலாளர்கள்
பகுப்பு:அண்ணாமலைப் பல்கலைக்கழக முன்னாள் மாணவர்கள்
முரண் கோட்பாடுகள்

**முரண் கோட்பாடுகள்** (*Conflict theories*) என்பவை சமூகம், அமைதி அல்லது உடன்பாட்டினால் இயங்காமல், பல்வேறு குழுக்களுக்கு இடையே நிலவும் அதிகாரப் போட்டி மற்றும் முரண்பாடுகளால் இயங்குகிறது என வாதிடும் சமூகவியல் மற்றும் அரசியல் தத்துவப் பார்வைகளாகும்.

## இதன் முக்கியக் கூறுகள்
# **அதிகாரப் பகிர்வு**: சமூகத்தில் அதிகாரம் மற்றும் வளங்கள் சமமாகப் பகிரப்படாததால், மேல்தட்டு மக்களுக்கும் ஒடுக்கப்பட்டோருக்கும் இடையே எப்போதும் போராட்டம் நிலவுகிறது.
# **மார்க்சியத் தொடர்பு**: கார்ல் மார்க்ஸ் இக்கோட்பாட்டின் முக்கிய முன்னோடி ஆவார். அவர் முதலாளிகளுக்கும் தொழிலாளர்களுக்கும் இடையிலான வர்க்கப் போராட்டமே சமூக மாற்றத்திற்குக் காரணம் என்றார்.
#**சமூக மாற்றம்**: முரண்பாடுகள் சமூகத்தில் மாற்றத்தை ஏற்படுத்துகின்றன. நிலவும் ஏற்றத்தாழ்வுகளை மாற்ற முரண்பாடுகள் அவசியமான ஒன்றாகக் கருதப்படுகின்றன.
# **வகைகள்**: இது விமர்சனக் கோட்பாடு (Critical theory), பெண்ணியம் (Feminism) மற்றும் இன முரண்பாட்டு அணுகுமுறை போன்றவற்றிலும் பயன்படுத்தப்படுகிறது.

பகுப்பு:சமூகவியல் கோட்பாடுகள்
விருவீடு

**விருவீடு** *Viruveedu* என்பது இந்தியாவின் தமிழ்நாடு மாநிலத்தில் திண்டுக்கல் மாவட்டத்தில் உள்ள ஒரு வளர்ந்த பஞ்சாயத்து கிராமம் ஆகும். தென்மேற்கு தமிழ்நாட்டின் திண்டுக்கல் மாவட்டத்தின் எல்லையில், வத்தலக்குண்டு நகருக்கு அருகில் விருவீடு அமைந்துள்ளது. விருவீடு என்பது பல கிராமங்கள் சந்திக்கும் நடுப்பகுதி ஆகும்.
## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
சாபாய் சட்டமன்றத் தொகுதி

**சாபாய் சட்டமன்றத் தொகுதி** (**N35**) (மலாய்: *Bahagian Pilihan Raya Sabai*; ஆங்கிலம்: *Sabai State Constituency*; சீனம்: 萨拜州选区) என்பது மலேசியா, பகாங், காராக் புறநகர்ப் பகுதியில் உள்ள ஒரு சட்டமன்றத் தொகுதி ஆகும். இந்தச் சட்டமன்றத் தொகுதி பெந்தோங் மக்களவைத் தொகுதியில் (**P89**) அமைந்துள்ளது. 

சாபாய் சட்டமன்றத் தொகுதி 1959-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மலாயா பொதுத் தேர்தல் நடைபெற்றது. இறுதியாக, 2022-ஆம் ஆண்டில் மாநிலத் தேர்தல் நடைபெற்றது.

1959-ஆம் ஆண்டில் இருந்து சாபாய் சட்டமன்றத் தொகுதி, பகாங் மாநில சட்டமன்றத்தில் பிரதிநிதிக்கப் படுகிறது. தற்போது ஆறுமுகம் வீரப்பா பிள்ளை *( Arumugam Verappa Pillai)* என்பவர் இந்தச் சட்டமன்றத் தொகுதியின் உறுப்பினராக உள்ளார். சாபாய் தொகுதியின் தற்போதைய வாக்காளர் எண்ணிக்கை: 40.31% மலாய்க்காரர்கள்; 33.94% சீனர்கள்; 20.22% இந்தியர்கள்; மற்றும் 5.52% பிற இனத்தவர் என பதிவாகி உள்ளது. 2022 அக்டோபர் 31 அன்று வெளியிடப்பட்ட மத்திய அரசிதழின்படி, சாபாய் தொகுதி 8 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* தேவேந்திரன் மூர்த்தி
* காமாட்சி துரை ராஜு
* பகாங் மாநிலத் தேர்தல் 2022
* பெந்தோங் மக்களவைத் தொகுதி

## வெளி இணைப்புகள்

பகுப்பு:பகாங் சட்டமன்றத் தொகுதிகள்
இந்துமதி கோபிநாதன்

**இந்துமதி கோபிநாதன்** *(Indumati Gopinathan)* அவர்கள் 23 மார்ச், 1956) இல் பிறந்தார். இவர் ஒரு குறிப்பிடத்தக்க இந்திய நோயியல் நிபுணர். அவர் நோயறிதல் மருத்துவம்,'' கண் புற்றுநோய் நோயியல் மற்றும் மகளிர் மருத்துவ திசு நோயியல் ஆகியவற்றில் நிபுணத்துவம் பெற்றவர்.
## மருத்துவ முறை

மருத்துவர் அவர்கள் சேத் கோர்தண்டாஸ் சுந்தர்தாஸ் மருத்துவக் கல்லூரி மற்றும் கிங் எட்வர்ட் மெமோரியல் மருத்துவமனையில் நோயியலில் இளங்கலை மற்றும் முதுகலை பட்டப்படிப்பை (மருத்துவ மருத்துவர்) முடித்தார். அவர் தொலைநோயியல் முன்னணி வர்ணனையாளர் ஆவார். சென்னையை தளமாகக் கொண்ட தொலைமருத்துவ நிறுவனமான ஸ்பேஸ் மருத்துவமனையுடனும் அவர் தொடர்புடையவர். உலகின் அதிக  விற்பனையான ஆங்கில செய்தித்தாளான தி டைம்ஸ் ஆஃப் இந்தியாவின் சுகாதார ஆலோசகர்/கட்டுரையாளர் ஆவார். [இந்துமதி அவர்கள் தடுப்பு மருத்துவத்தில் கவனம் செலுத்தும் இந்திய சுகாதாரப் பாதுகாப்பு இதழான ஹெல்த்ஸ்கிரீனின் ஆசிரியர் குழுவில் உள்ளார். மற்றும் இந்தியன் எக்ஸ்பிரஸ் குழுவால் வெளியிடப்படும் முன்னணி வாராந்திர சுகாதாரப் பாதுகாப்பு சார்ந்த வெளியீடான ஹெல்த் கேர் இதழியலின் கட்டுரையாளர் ஆவார். 

இந்துமதி கோபிநாதன் தைரோகேர் ஹெல்த்கேரின் இயக்குநர்கள் குழுவில் இயக்குநராக உள்ளார்.

அவர் தற்போது இந்தியாவின் மும்பையில் உள்ள செம்பூரில் வசித்து வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:1956 பிறப்புகள்
காமாட்சி துரை ராஜு

**காமாட்சி துரை ராஜு** (ஆங்கிலம்; மலாய்: *Kamache Doray Rajoo*) (பிறப்பு: 9 பிப்ரவரி 1970) என்பவர் ஒரு மலேசிய அரசியல்வாதி; மே 2013 முதல் திசம்பர் 2022 வரை பகாங் மாநில சட்டமன்றத்தில், சாபாய் சட்டமன்றத் தொகுதியின் (**N35**) சட்டமன்ற உறுப்பினராக (**MLA**) பணியாற்றினார். 

அவர் 2015 முதல் 2023 வரை பாக்காத்தான் அரப்பான் (PH) கூட்டணியின் ஓர் அங்கமான ஜனநாயக செயல் கட்சியின் (DAP) உறுப்பினராக இருந்தார்.[1] 2023 முதல் ஒரு சுயேச்சை அரசியல்வாதியாக உள்ளார். 

அவர் 2023-இல் ஜனநாயக செயல் கட்சியை விட்டு வெளியேறினார். `அகர முதல் எழுத்தெல்லாம் ஆதி பகவன் முதற்றே உலகு` என்று மலேசிய சட்டமன்றத்தில் சத்தியம் செய்த முதல் தமிழ்ப் பெண் என மலேசிய அரசியல் வரலாற்றில் தடம் பதிக்கிறார்.

## வாழ்க்கை
1970 பிப்ரவரி 9-ஆம் தேதி, பேராக் மாநிலத்தின் கிரிக் எனும் நகரில் பிறந்தார். தந்தையாரின் பெயர் துரைராஜு. அவர் மலேசியப் பொதுப் பணித் துறையில் ஒரு வாகன ஓட்டுனராக வேலை செய்தார். தாயாரின் பெயர் மாரியம்மாள். ஒரு குடும்பமாது. 

இவர்களுக்குப் பத்தாவது குழந்தையாகப் பிறந்தவர் காமாட்சி துரைராஜு. ஆறு அண்ணன்கள்; மூன்று அக்காள்கள்; ஒரு தம்பி. 

## தேர்தல் முடிவுகள்

## மேற்கோள்கள்

## மேலும் காண்க
* ஆறுமுகம் வீரப்பா பிள்ளை
* பகாங் மாநிலத் தேர்தல் 2022
* மலேசிய தேர்தல் தொகுதிகள்
* மலேசியப் பொதுத் தேர்தல், 2022
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:பகாங் மாநில சட்டமன்ற உறுப்பினர்கள்
பூலாங்கால்

**பூலாங்கால்** (*Poolangal*) என்பது இந்தியாவில் தமிழ்நாட்டின் விருதுநகர் மாவட்டத்தில் உள்ள ஒரு கிராமம் ஆகும். இக்கிராமம் திருச்சுழி வட்டத்தில் அமைந்துள்ளது.  2011 ஆம் ஆண்டு மேற்கொள்ளப்பட்ட மக்கள் தொகை கணெக்கெடுப்பின் படி இக்கிராமத்தின் மக்கள் தொகை 3,909 ஆக இருந்தது. 

## பள்ளிகள்
பூலாங்கால் கிராமத்தில் பின்வரும் பள்ளிகள் அமைந்துள்ளன.
*ஊராட்சி ஒன்றிய தொடக்கப்பள்ளி
*அரசு மேல்நிலைப் பள்ளி

## பயண வழித்தடம்

பூலாங்காலை  பேருந்து வழித்தடம் ஏ 34 அருப்புக்கோட்டை நகரத்துடன் இணைக்கிறது.

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
கன்யாசுல்கம்

**கன்னியாசுல்கம்** (*Kanyasulkam*) (மொழி பெயர்ப்பு:*மணமகளுக்கான விலை*), பிரித்தானிய இந்தியாவின் ஆட்சியின் போது, சென்னை மாகாணத்தில் தற்கால வடக்கு ஆந்திரப் பிரதேசத்தில் வறுமையில் வாழ்ந்த பெற்றோர்கள் தங்கள் பருவமடையாத இளம் கன்னிகளை, பணம் பெற்றுக் கொண்டு முதியவர்களுக்கு  திருமணம் செய்து வைக்கும் முறையாகும். இம்முறையே பிரபலமாக *கன்யாசுல்கம்* என்று குறிப்பிடப்பட்டது. அதாவது "ஒரு பெண்ணுக்குப் பதிலாக பணம்" என்று பொருள்படும்.

விசாகப்பட்டினம் மாவட்டத்தின் கடலோரப் பகுதிகளில் உள்ள சில பிராமணக் குடும்பங்களிடையே கன்யாசுல்கம் வழக்கம் நிலவியது.

குரஜாதா அப்பாராவ் எழுதிய கன்னியாசுல்கம் எனும் நாடக நூல், பிராமண சமூகங்களில் நிலவும் வரதட்சணை மற்றும் குழந்தை திருமணம் போன்ற சமூகப் பிரச்சினைகளை விமர்சித்து, சீர்திருத்தங்களுக்காக வாதிடுகிறது.

## நூல் & திரைப்படம்
பருவம் அடையாத இளம் கன்னிப் பெண்களுக்கு எதிரான கன்யாசுல்கம் எனும் சமூகப் பிரச்சனை குறித்து, குரஜாதா அப்பாராவ் எனும் தெலுங்கு மொழி கவிஞர் 1892ஆம் ஆண்டில்  கன்யாசுல்கம் நூலை எழுதி வெளியிட்டார். கன்யாசுல்கம் நூல் சமூக சீர்திருத்தத் துறையிலும், தெலுங்கு இலக்கியத்திலும் ஒரு புரட்சியை ஏற்படுத்தியது. இந்நூலை அடிப்படையாகக் கொண்டு கன்யாசுல்கம் எனும் திரைப்படம் 1955ல் தெலுங்கு மொழியில் வெளியானது.
## இதனையும் காண்க
* குரஜாதா அப்பாராவ்
* கன்யாசுல்கம் (நூல்)
* கன்யாசுல்கம், திரைப்படம்

## மேற்கோள்கள்

 
பகுப்பு:திருமண முறைகள்
பகுப்பு:விசாகப்பட்டினம் மாவட்டம்
தேவேந்திரன் மூர்த்தி

**தேவேந்திரன் மூர்த்தி** (ஆங்கிலம்; மலாய்: *Davendran Murthy*) என்பவர் ஒரு மலேசிய அரசியல்வாதி; 1999 முதல் திசம்பர் 2013 வரை பகாங் மாநில சட்டமன்றத்தில், சாபாய் சட்டமன்றத் தொகுதியின் (**N35**) சட்டமன்ற உறுப்பினராக (**MLA**) தொடர்ந்து மூன்று முறை பணியாற்றினார். 

அவர் 1999-இல் ஆர். சின்னத்தம்பிக்குப் பிறகு பதவியேற்றார். 2013-இல் காமாட்சி துரை ராஜு இவருக்குப் பிறகு சாபாய் சட்டமன்றத் தொகுதியின் சட்டமன்ற உறுப்பினராகப் பதவியேற்றார்.

## அரசியல்
அவர் மலேசிய இந்தியர் காங்கிரசு (MIC) கட்சியின் மூத்த உறுப்பினராகவும், கட்சியின் பகாங் மாநிலத் தலைவராகவும் பணியாற்றியுள்ளார். 

சட்டமன்ற உறுப்பினராகச் சேவை செய்த இருந்த காலத்திற்குப் பிறகும், பகாங்கின் முன்னாள் சட்டமன்ற உறுப்பினர்களுக்கான **சியாரா காசே** திட்டம் *(Ziarah Kasih)* போன்ற சமூக நலத்திட்டங்களிலும்; மாநில அரசுத் திட்டங்களிலும் தீவிரமாகச் செயல்பட்டு வருகிறார்.

சபாய் தொகுதியில், குறிப்பாக மாநில அரசுக்கும் இந்திய சமூகத்திற்கும் இடையிலான உறவுகளை வளர்ப்பதில் நீண்டகாலமாக ஆற்றிய பணிக்காக அவர் நன்கு அறியப்படுகிறார். பகாங் மாநிலத்திற்கு அவர் ஆற்றிய பங்களிப்புகளைப் பிரதிபலிக்கும் வகையில், அவர் டத்தோ என்ற பட்டத்தைப் பெற்றுள்ளார்ர்.

## மேற்கோள்கள்

## மேலும் காண்க
* ஆறுமுகம் வீரப்பா பிள்ளை
* காமாட்சி துரை ராஜு
* பகாங் மாநிலத் தேர்தல் 2022
* மலேசிய தேர்தல் தொகுதிகள்
* மலேசியப் பொதுத் தேர்தல், 2022
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:பகாங் மாநில சட்டமன்ற உறுப்பினர்கள்
அசோகா அல்வா

**அசோக அல்வா** (*Ashoka Halwa*) அல்லது பாசி பாருப்பு அல்வா என்பது இந்தியாவின் தமிழ்நாட்டின் தஞ்சாவூரில் உள்ள திருவையாறிலிருந்து வரும் ஒரு இனிப்பு ஆகும். அசோக அல்வாவில் ஏலக்காயும் முந்திரி அல்லது பாதாம் பருப்புடன் சுவைக்கப்படும் பாசிப்பயறு, நெய், சர்க்கரை சேர்ந்து தயாரிக்கப்படுகிறது. இது அடர்த்தியான சிவப்பு, மஞ்சள் மற்றும் ஆரஞ்சு நிறத்தில் இருக்கும்.

அசோக அல்வா தமிழ் பண்டிகைகள், தீபாவளி, பொங்கல், தமிழ் புத்தாண்டு மற்றும் தமிழ் திருமணங்களின் போது பரிமாறப்படுகிறது.

## வரலாறு
அசோக அல்வா 1930களில் பி. இராமய்யர் என்பவரால் தமிழ்நாட்டின் திருவையாற்றில் உள்ள ஆண்டவர் தேனீர் கடை என்ற பெயரில் இவரது தேனீர்க் கடையில் உருவாக்கப்பட்டதாக நம்பப்படுகிறது. இரண்டாம் உலகப் போரின்போது கோதுமை பற்றாக்குறையாக இருந்தபோது இராமையர் அல்வாவை தயாரித்தார். கோதுமை பற்றாக்குறை இருந்ததால், இவர் பாசிப்பருப்பு வகையை விரும்பினார். இது ஒரு ஆரோக்கியமான மற்றும் எளிதில் தயாரிக்கப்படும் பருப்பு வகையாகும்.

## தேவையான பொருட்கள்
அல்வா தயாரிக்கப் பருப்பு, நெய், சர்க்கரை, கோதுமை மாவு ஆகியவை அடிப்படை உணவாக உள்ளன. கோவா, ஏலக்காய் மற்றும் முந்திரி சில நேரங்களில் சேர்க்கப்படுகின்றன.

சரியான சுவையுடன் அல்வா தயாரிக்க 'ஆண்டவர் அல்வா கடை' என்ற நிறுவனம் வழக்கமாக ஒரு களிமண் அடுப்பில் (அடுப்பை எரிய வைக்க கேசரினா மரத்தைப் பயன்படுத்தி அடுப்பை எரிக்க) உணவை சமைக்கிறது. சுவையை அதிகரிக்க இந்த கடை காவிரி ஆற்றிலிருந்து கிடைக்கும் தண்ணீரைப் பயன்படுத்துகிறது.

## பரிமாறுதல்
thumb|300x300px|வாழை இலையில் அசோக அல்வா
அல்வா பொதுவாக தாராளமான அளவு நெய்யுடன் சூடாக பரிமாறப்படுகிறது. முந்திரி அல்லது பாதாம் போன்ற கொட்டை சேர்க்கப்படுகிறது. பாரம்பரியமாக தமிழ் பிராமண திருமணங்கள் மற்றும் விருந்துகளில், இந்த இனிப்பு பொதுவாக புதிய வாழை இலையில் பரிமாறப்படுகிறது. சிலர் இதை கார வகையுடன் அல்லது வேறு எந்த சுவையுடனும் பரிமாற விரும்பலாம். இதை ஒரு வடிகட்டி காபியுடன் பரிமாறலாம்.

## மேலும் காண்க
* அல்வா
* பாம்பே அல்வா

## மேற்கோள்கள்

பகுப்பு:இந்திய இனிப்பு உணவுகள்
யாக ராகங்கள் (பாடல் தொகுப்பு)

**"யாக ராகங்கள்"** என்பது 1991ம் ஆண்டு தமிழீழத்தில் வெளிவந்த எழுச்சிப் பாடல் தொகுப்பாகும். முல்லைத்தீவு மாவட்டக் கலைஞர்களின் ஒருங்கிணைந்த முயற்சியில் உருவான இப்பாடல் தொகுப்பு விடுதலைப் புலிகளின் முல்லை மாவட்ட கலைபண்பாட்டுக் கழகத்தினரால் வெளிவந்துள்ளது.
## பாடல்கள்
இப்பாடல் தொகுப்பில் 10 பாடல்கள் உள்ளன. இப்பாடல்களுக்கு இசைவாணர் கண்ணன் அவர்கள் இசையமைத்துள்ளார். அதில் "எங்கள் ஈழம் இது தங்க ஈழம்" என்றொரு பாடலை முருகேசு சிவசோதி மெட்டடைத்து எழுத, ஏனைய 9 பாடல்களை முல்லைச்செல்வன் அவர்கள் மெட்டமைத்து எழுதியுள்ளார்.

## வெளியீடு
இப்பாடல் தொகுப்பின் வெளியீட்டு விழா 28.10.1991 அன்று முள்ளியவளை வித்தியானந்தாக் கல்லூரி அரங்கில் இடம்பெற்றது.

## உசாத்துணைகள்
* 
* 
* 

பகுப்பு:ஈழப் போராட்டப் பாடல்கள்
ஜராபேக்கள்

**ஜராபே** (*Zarabes*, மாறுபாடுகள்: ஜராப் அல்லது ஜராபே) என்பது 19 ஆம் நூற்றாண்டின் நடுப்பகுதியில்  ரீயூனியனுக்கு குடிபெயர்ந்த முஸ்லிம் சமூகத்திற்கு வழங்கப்பட்ட பெயராகும். ஜராபேக்கள் என்பவர்கள் பெரும்பாலும் இந்தியர்கள், குறிப்பாக இந்தியாவின் தற்கால மாநிலமான குஜராத்திலிருந்து வந்தவர்களாவர். 

## சொற்பிறப்பியல்
இந்தப் பெயர், *லெஸ் அரபெஸ்* என்ற பிரெஞ்சு சொல்லிலிருந்து பெறப்பட்ட ஒரு இரீயூனியன் கிரியோல் பெயராகும். இதன் பொருள் "அரேபியர்கள்" என்பதாகும்  (ஒப்பிடுக: *லெஸ் ஒரெய்ல்ஸ்* என்ற பிரெஞ்சு வார்த்தையிலிருந்து பெறப்பட்ட 'சோரெய்ல்ஸ்', இதன் பொருள் "காதுகள்" என்பதாகும்). இந்த இந்திய முஸ்லிம்கள் அரேபியர்கள் அல்லர், ஆனால் அவர்கள் தங்கள் வழிபாடுகளில்  அரபு மொழியை பயன்படுத்தியதால் அவ்வாறு விவரிக்கப்பட்டிருக்கலாம்.

## மேலும் காண்க

* ரீயூனியன் இந்தியர்
* மல்பார்கள்

## மேற்கோள்கள்

பகுப்பு:இந்திய முஸ்லிம்கள்
பகுப்பு:இரீயூனியனில் உள்ள இனக்குழுக்கள்
சீனப் பொதுவுடமைக் கட்சியின் அரசியல் பணியகம்

**சீனப் பொதுவுடைமைக் கட்சியின் அரசியல் பணியகம்**, (*Politburo of the Chinese Communist Party*), அதிகாரப்பூர்வமாக *[[சீனப் பொதுவுடமைக் கட்சி]]யின் மத்தியக் குழுவின் அரசியல் செயலகம்* என அழைக்கப்படுகிறது. இது சீனப் பொதுவுடமைக் கட்சியின் நடுவண் செயற்குழு நிர்வாகக் குழுவாகும். தற்போது ​​இந்த அரசியல் பணியகம் கட்சி மற்றும் சீனாவின் மத்திய அரசாங்கத்தைக் கண்காணிக்கும் 24 உயர்மட்ட அதிகாரிகளைக் கொண்ட ஒரு குழுவாக உள்ளது. பணியகத்தின் தலைவராக கட்சியின் பொதுச் செயலாளர் உள்ளார். 

அரசியல் பணியகத்தின் 23 உறுப்பினர்கள் சீனப் பொதுவுடமைக் கட்சியின் நடுவண் செயற்குழுவால் தேர்ந்தெடுக்கப்படுகின்றனர்.  கட்சியின் பொதுச் செயலாளர் இதன் தலைவராகச் செயல்படுகிறார். அரசியல் பணியகத்தின் உறுப்பினர்கள் ஒரே நேரத்தில் சீன மக்கள் குடியரசின் அரசுப் பதவிகளையும் வகிப்பர். இதன் சில உறுப்பினர்கள் உயர்ந்த பிராந்தியப் பதவிகளையும் வகிக்கின்றனர். 

அரசியல் பணியகத்தின் நிலைக்குழு வாரந்தோறும் கூடுகிறது. இதன் கூட்டங்களுக்கான நிகழ்ச்சி நிரல் சீனப் பொதுவுடைமைக் கட்சியின் பொதுச் செயலாளரால் கட்டுப்படுத்தப்படுகிறது. மேலும் முடிவுகள் பெரும்பான்மை வாக்கெடுப்புக்கு பதிலாக ஒருமித்த கருத்தின் அடிப்படையில் எடுக்கப்படுகின்றன.

## இதனையும் காண்க
* சீனப் பொதுவுடமைக் கட்சி
* சீனப் பொதுவுடமைக் கட்சியின் நடுவண் செயற்குழு
* தேசிய மக்கள் பேராயம்
* சீனப் பொதுவுடமைக் கட்சியின் தேசிய பேராயம்
* சீனப் பண்பாட்டுப் புரட்சி
* சீன மக்கள் குடியரசின் அரச மன்றம்
* சீனா மத்திய இராணுவ ஆணையம்
## மேற்கோள்கள்

பகுப்பு:சீன அரசியல்
பகுப்பு:சீனப் பொதுவுடமைக் கட்சி
மலேசிய இந்திய அரசியல்வாதிகளின் பட்டியல்

**மலேசிய இந்திய அரசியல்வாதிகளின் பட்டியல்** (ஆங்கிலம்: *List of Malaysian politicians of Indian descent*; மலாய்: *Senarai ahli politik Malaysia berketurunan India*) என்பது மலேசிய இந்திய வம்சாவளியைச் சேர்ந்த குறிப்பிடத்தக்க அரசியல்வாதிகளின் பட்டியல் ஆகும். இதில் மலேசிய குடியுரிமை பெற்ற அசல் புலம்பெயர்ந்தோர்; மற்றும் அவர்களின் மலேசிய சந்ததியினரும் அடங்குவர்.

இது முழுமை பெறாத பட்டியல் ஆகும். அவ்வப்போது இற்றை செய்யப்படும்

## பட்டியல்
 
 
 
 
 
 
 
* அப்துல் அசீஸ் அப்துல் ரகீம்
* அலி அம்சா
* ஆனந்தன் சோமசுந்தரம்
* ஆண்ட்ரூ டேவிட்
* அருள் குமார் ஜம்புநாதன்
* ஆறுமுகம் வெங்கடராகு
* ஆறுமுகம் வீரப்பா பிள்ளை
* ஆதி நாகப்பன்
* சந்திரா முசாபர்
* சார்லசு சந்தியாகோ
* சீனிவாசகம் தர்ம ராஜா
* டி. எஸ். ராமநாதன்
* டேனியல் பாலகோபால் அப்துல்லா
* தேவகி கிருஷ்ணன்
* எஸ். கே. தேவமணி
* தேவன் நாயர்
* தேவேந்திரன் மூர்த்தி
* எட்மண்ட் சந்தாரா குமார்
* ஜி. சாமிநாதன்
* ஐரீன் சேவியர்
* கணபதிராவ் விருமன்
* கங்கா நாயர்
* கணேசன் இரத்தினம்
* கிலேட்வின் கோதேலவாலா
* கோபாலகிருஷ்ணன் நாகப்பன்
* கோவிந்த் சிங் தியோ
* கோபாலகிருஷ்ணன் சுப்ரமணியம்
* குணராஜா ஜார்ஜ்
* குணசேகரன் பாலசாமி
* குமரன் கிருஷ்ணன் 
* இர்வான் செரிகர் அப்துல்லா
* ஜக்தீப் சிங் தியோ
* ஜனில் புதுச்சேரி
* ஜான் பெர்னாண்டஸ்
* ஜான் திவி
* ஜெயபாலன் தம்பியப்பா
* கர்பால் சிங்
* கேஷ்விந்தர் சிங்
* கே. எல். தேவாசர்
* பார்த்திபன் கருப்பையா
* கே. பத்மநாபன்
* பவானி வீரையா
* பாலசுப்ரமணியம் நாச்சியப்பன்
* கர்னைல் சிங் நிஜார்
* காமாட்சி துரை ராஜு
* கருப்பையா முத்துசாமி
* கஸ்தூரி பட்டு
* கேசவன் சுப்ரமணியம்
* கிருஷ்ணமூர்த்தி ராஜன்நாயுடு
* எம். குலசேகரன்
* குமரேசன் ஆறுமுகம்
* குமுதா ராமன்
* லீலாவதி கோவிந்தசாமி
* மேரி ஜோசபின் பிரீதம் சிங்
* எம். ஜி. பண்டிதன்
* எம். கேவியஸ்
* மனோகரன் மாரிமுத்து
* எம். மனோகரன்
* மாணிக்கம் லெட்சுமணன்
* மணிகுமார் சுப்ரமணியம்
* மணிவண்ணன் கோவிந்தசாமி
* மாணிக்கவாசகம் சுந்தரம்
* ஜெயக்குமார் தேவராஜ்
* என். சுரேந்திரன்
* என். கே. மேனன்
* நோர்மலா அப்துல் சமத்
* நோர் முகமது யாக்கோப்
* கோவிந்தசாமி பழனிவேல்
* பா. கமலநாதன்
* பி. பட்டு
* பிரபாகரன் பரமேசுவரன்
* ராஜீவ் ரிசியகரன்
* ரமணன் ராமகிருஷ்ணன் 
* இராமசாமி பழனிச்சாமி
* ராம்கர்பால் சிங்
* சி. இராசரத்தினம்
* ராவன் குமார் கிருஷ்ணசாமி
* ரவி முனுசாமி
* ரீசல் மெரிக்கன் நைனா மெரிக்கன்
* ஆர். எஸ். தனேந்திரன்
* கிருஷ்ணசாமி சீமன்
* மாணிக்கவாசகம் சுந்தரம்
* ஆர். எஸ். என். ராயர்
* எஸ். சோதிநாதன்
* ச. சாமிவேலு
* மு. சரவணன்
* சரஸ்வதி நல்லதம்பி
* சத்தீஸ் முனியாண்டி
* சண்முகம் பிச்சை
* சிவலிங்கம் ஆறுமுகம்
* சிவநேசன் அச்சுலிங்கம்
* சிவராஜ் சந்திரன்
* சிவராசா ராசையா
* சிவசுப்ரமணியம் ஆதிநாராயணன்
* ச. சுப்பிரமணியம்
* சண்முகம் ரெங்கசாமி
* சுந்தரராஜு சோமு
* தனசேகரன் அத்தரபதி
* டெரன்ஸ் நாயுடு
* தங்கேசுவரி சுப்பையா
* துளசி மனோகரன்
* வசந்தி சின்னசாமி
* வடிவேலு கோவிந்தசாமி
* வி. டேவிட்
* வி. மாணிக்கவாசகம்
* வி. சிவகுமார்
* வீ. தி. சம்பந்தன்
* வீரப்பன் வீராத்தான்
* வீரப்பன் சுப்பிரமணியம்
* வித்யானந்தன் ராமநாதன்
* வேதமூர்த்தி பொன்னுசாமி
* ச. விக்னேசுவரன்
* சேவியர் செயக்குமார்
* சாம்ரி அப்துல் காதர்
* எஸ்.ஓ.கே. உபைதுல்லா
* யுனேசுவரன் ராமராஜ்

## மேற்கோள்கள்

## மேலும் காண்க
* மலேசிய இந்திய சட்டமன்ற உறுப்பினர்கள்
* மலேசிய இந்திய நாடாளுமன்ற உறுப்பினர்கள்
* மலேசிய அமைச்சரவையில் இந்திய இனத்தவர்கள்

## வெளி இணைப்புகள்

பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
திருத்தணி சுவாமிநாதன்

**திருத்தணி சுவாமிநாதன்** (*Thiruthani Swaminathan*) எனும் சாரங்கபாணி என்பவர் இந்தியாவில் தமிழ்நாட்டினைச் சேர்ந்த திருமறை ஓதுவார் ஆவார். இவரின் கலைச்சேவையினைப் பாராட்டி இந்திய அரசு இவருக்கு நாட்டின் குடிமகனுக்கு வழங்கப்படும் உயரிய விருதுகளுள் ஒன்றான பத்மசிறீ விருதினை 2026ஆம் ஆண்டு வழங்கியது.

## பின்னணி
திருத்தணி சுவாமிநாதன் தமிழ்நாட்டில் தஞ்சாவூர் மாவட்டம் பாபநாசம் வட்டம் திருக்கருக்காவூர் அருகிலுள்ள ஆலத்தூரில் பிறந்தவர். இவரது இயற்பெயர் சாரங்கபாணி என்பதாகும். இப்பகுதியில் உள்ள பள்ளி ஒன்றில் எட்டாவது வகுப்பினை முடித்தப் பின்னர் மயிலாடுதுறை மாவட்டத்திலுள்ள திருக்கடையூர் தேவார பாடசாலையில் ஐந்து ஆண்டுகளும் இதனைத் தொடர்ந்து தருமை ஆதினத்தில் உள்ள தேவார பாடசாலையிலும் திருமறையினைப் பயின்று பல சிவாலயங்களில் ஓதுவாரகப் பணியாற்றினார். தனது 17ஆவது வயதில், குன்றக்குடியிலுள்ள தேவகோட்டை ஆதீனத்தில் பணியில் சேர்ந்த இவர் 195ஆம் ஆண்டு முதல் திருத்தணியில் பணியாற்றி ஓய்வு பெற்றார். திருத்தணியில் இவர் நீண்டகாலம் பணியாற்றியதால் திருத்தணி சுவாமிநாதன் என அறியப்படுகிறார். 

## விருதுகள்
* கலைமாமணி, தமிழ்நாடு அரசு
* திருமுறை கலாநிதி
* திருமுறை இரத்தினம் (மலேசியா)
* பன்னிசைப் பேரறிஞர்
* பத்மசிறீ, இந்திய அரசு (2026)

## மேற்கோள்கள்

பகுப்பு:பத்மசிறீ விருது பெற்ற தமிழர்கள்
பகுப்பு:தஞ்சாவூர் மாவட்ட மக்கள்
பகுப்பு:கலைமாமணி விருது பெற்றவர்கள்
ஜீன் பேப்டைசு பௌசிங்கால்ட்

**ஜீன் பேப்டைசு பௌசிங்கால்ட்** (*Jean-Baptiste Boussingault*) (2 பெப்ரவரி 1801 – 11 மே 1887) என்பவர் ஒரு பிரெஞ்சு வேதியியலாளர் ஆவார்.விவசாய வேதியியலில் இவரது பங்களிப்பு மிக முக்கியமானதாகும்.  தாவர வளர்ச்சி மற்றும் சுற்றுச்சூழல் அமைப்புகளில் நைட்ரஜனின் முக்கிய பங்கு பற்றிய புரிதலுக்கு இவரது படைப்புகள் மற்றும் சோதனைகள் பங்களித்தன. இந்தப் புரிதல் நைட்ரஜனைக் கட்டுப்படுத்தி பயன்படுத்துதலில் மேலும் முன்னேற்றங்களைச் சாத்தியமாக்கியது. 1878 ஆம் ஆண்டு இவருக்கு கோப்லே பதக்கம் வழங்கப்பட்டுள்ளது.

## மேற்கோள்கள்
பகுப்பு:பிரெஞ்சு அறிவியலாளர்கள்
பகுப்பு:1801 பிறப்புகள்
பகுப்பு:1887 இறப்புகள்
1,8-நாப்தாலிக் நீரிலி

**1,8-நாப்தாலிக் நீரிலி** (*1,8-Naphthalic anhydride*) என்பது C12H6O3என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். C10H6(C2O3) என்ற கட்டமைப்பு வாய்ப்பாட்டாலும் இதை அடையாளப்படுத்தலாம். நாப்தாலிக் நீரிலியின் அறியப்பட்டுள்ள மூன்று மாற்றியங்களில் இதுவும் ஒன்றாகும்.   1,2- மற்றும் 2,3-வழிப்பொருட்கள் மற்ற இரண்டு மாற்றியங்கள் ஆகும்.பல்வளைய அரோமாட்டிக் ஐதரோகார்பனான அசிநாப்தலீனை காற்றுவழி ஆக்சிசனேற்றம் செய்வதன் மூலம் 1,8-நாப்தாலிக் நீரிலி தயாரிக்கப்படுகிறது. இந்த நீரிலியிருந்து 2,6-நாப்தலீன்டைகார்பாக்சிலிக் அமிலத்தைத் தயாரிக்கலாம். 1,8-நாப்தாலிக் நீரிலி, 4-குளோரோ மற்றும் 4,5-டைகுளோரோ வழிப்பொருட்களுக்கான ஒரு முன்னோடிச் சேர்மமாகும். இந்த குளோரைடு தொகுதிகள் அமீன்கள் மற்றும் ஆல்காக்சைடுகளால் இடப்பெயர்ச்சி செய்யப்படுகின்றன. இதன் விளைவாக, இறுதியில், ஒளியூட்டும் முகவர்களாகப் பயன்படுத்தப்படும் நாப்தலிமைடுகளின் ஒரு பெரிய குடும்பம் உருவாகிறது.

அல்ரெசுட்டாடின் என்ற நொதியும் 1,8 நாப்தாலிக் நீரிலியின் வழிப்பெறுதியாகும்.  

## மேற்கோள்கள்

பகுப்பு:கார்பாக்சிலிக் நீரிலிகள்
பகுப்பு:நாப்தலீன்கள்
இதயம் முரளி

**இதயம் முரளி** என்பது வெளிவரவிருக்கும் தமிழ் திரைப்படம் ஆகும்.

## நடிகர்கள்

## தயாரிப்பு
அதர்வாவின் தந்தையான முரளி நடித்த இதயம் படத்தின் நினைவாக இதயம் முரளி என்று பெயர் வைக்கப்பட்டுள்ளது.
## மேற்கோள்கள்

## வெளியிணைப்புகள்
*

பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:அதர்வா நடித்த திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
பகுப்பு:2026 தமிழ்த் திரைப்படங்கள்
முயற்சித் தன்மை

**முயற்சித் தன்மை** (*Effortfulness*) என்பது உளவியலில், ஒரு செயலைச் செய்யும்போது ஒரு நபர் உணரும் அகநிலை சார்ந்த உழைப்பு அல்லது ஆற்றல் செலவிடலைக் குறிக்கிறது. குறிப்பாக, ஒரு செயலைச் செய்யத் தேவைப்படும் மன ஒருமுகப்படுத்துதலையும், அதற்குரிய ஆற்றலையும் இது உணர்த்துகிறது.

## முக்கிய கூறுகள்
#**அகநிலை அனுபவம்**: நோயாளியொருவரோ, பரிசோதனைக்கு உட்படுத்தப்படுபவரோ, ஒரு குறிப்பிட்ட செயலைச் செய்ய எவ்வளவு சிரமப்பட்டார் என்பதை, அவரே வெளிப்படுத்துவது (Subjective Reporting) இதில் முக்கியமானது ஆகும்.
#**அளவீடுகள்**:  நபர் ஒருவர் தெரிவிக்கும் 'முயற்சித் தன்மைக்கும்', அவரின் மூளை தனக்குள்ள காணும் தோற்றம் (Brain Imaging) போன்ற புறநிலை அளவீடுகளுக்கும் இடையே உள்ள தொடர்பை ஆய்வுகள் உறுதிப்படுத்தியுள்ளன.
# **மருத்துவப் பயன்பாடு**: இது மருத்துவத்திலும், உளவியலிலும் நோய் கண்டறிதலில் (Medical and Psychological Diagnosis) முக்கியமானதொரு, குறிகாட்டியாகப் பயன்படுத்தப்படுகிறது.
# **நினைவாற்றல் ஆய்வு**: நினைவாற்றல் தொடர்பான உளவியல் பரிசோதனைகளில் இது ஒரு காரணியாகக் கருதப்படுகிறது.

## முயற்சித் தன்மை கோட்பாடு
1960-களில் *பேட்ரிக் ராபிட்* (Patrick Michael Anthony Rabbitt) என்பவர் வயதானவர்களிடம் ஒரு ஆய்வை மேற்கொண்டார். அந்த ஆய்வுகளில் கீழ்கண்டவைக் கண்டறியப் பட்டுள்ளன.
* வயதாகும்போது கேட்கும் திறன் குறைவதால், மற்றவர்கள் பேசுவதைப் புரிந்துகொள்வதற்கு அவர்கள் அதிக 'முயற்சி' எடுக்க வேண்டியுள்ளது.
* இவ்வாறு அதிகப்படியான கவனத்தையும் முயற்சியையும் செலுத்துவதால், அவர்கள் கேட்ட தகவல்களை நினைவில் வைத்துக்கொள்வது கடினமாகிறது. இதுவே 'முயற்சித் தன்மை கோட்பாடு' (Effortfulness Hypothesis) என்று அழைக்கப்படுகிறது.

## மேற்கோள்கள்

பகுப்பு:மனித நடத்தை
உலியத்துக்கடவு உப்புச் சத்தியாகிரகம்

**உலியத்துக்கடவு உப்புச் சத்தியாகிரகம்**, தற்கால கேரளம் மாநிலத்தின் மலபார் பிரதேசத்தில் உள்ள கண்ணூர் மாவட்டத்தில் உள்ள பையனூர் நகரத்திற்கு அருகில் உள்ள உலியத்துக்கடவு கடற்கரையில் நடைபெற்ற பிரித்தானிய இந்தியாவின் ஆட்சியாளர்களுக்கு எதிராக நடைபெற்ற உப்புச் சத்தியாகிரகத்தைக் குறிக்கிறது.

## வரலாறு
இந்திய சுதந்திரப் போராட்டத்தின் ஒரு பகுதியாக, ஆங்கிலேய அரசுக்கு எதிராக உப்புத் தயாரிப்புப் போராட்டம் உலியத்துக்கடவுப் பகுதியில் நடந்தது. இந்த உப்புச் சத்தியாகிரகப் போராட்டத்தை கே. கேளப்பன், மொயரத் சங்கர மேனன், சி.எச். கோவிந்தன் நம்பியார் ஆகியோர் வழிநடத்தினர்.

1930 மார்ச் 9அன்று வடகரையில் நடைபெற்ற காங்கிரஸ் கூட்டத்தில் இயற்றப்பட்ட தீர்மானங்கள் இப்போராட்டத்திற்கு அனுமதி அளித்தது. கோழிக்கோட்டிலிருந்து  32 பேர் கொண்ட ஒரு குழு கே. கேளப்பன் தலைமையில் உலியத்துக்கடவு  கடற்கரைக்கு புறப்பட்டது. 

ஏப்ரல் 21ஆம் தேதி பையனூரை வந்தடைந்த ஊர்வலம், மறுநாள் உலியத்கடவை வந்தடைந்தது. ஆங்கிலேயர்களின் சட்டத்தை மீறி தேசிய கீதங்கள் முழங்க, சுதந்திரப் போராட்ட வீரர்கள் உலியத்துகடவு கடலில் உப்பு தயாரித்தனர். உலியத்துகடவு - பையனூர் சம்பவம் கேரள சுதந்திரப் போராட்ட வரலாற்றில் ஒரு திருப்புமுனையாக அமைந்தது.

## ஆங்கிலேயரின் அடக்குமுறை
உப்புச்சத்தியாகிரகத்தால் ஆத்திரமடைந்த ஆங்கிலேயர்கள் பையனூரில் சத்தியாகிரக முகாம் மீது தாக்குதல் நடத்தி, ஆதரவாளர்களை அடித்து உதைத்தனர். கே. கேளப்பன் உள்ளிட்ட தலைவர்களை காவல் துறையினர் கைது செய்து சிறையில் அடைத்தனர்.

## பின் விளைவுகள்
உலியத்துக்கடவு உப்புச் சத்தியாகரகப் போராட்டம் மக்களிடையே ஆங்கிலேய ஆட்சிக்கு எதிராகப் போராடும் எண்ணத்தைத் தூண்டியது. இதையடுத்து ஆயிரக்கணக்கான மக்கள் சுதந்திரப் போராட்டத்தில் பங்கேற்க ஆயத்தமாகினர். இதனைத் தொடர்ந்து கண்ணூர், தலச்சேரி மற்றும் மாவட்டத்தின் பிறப் பகுதிகளில் பரவலான போராட்டங்கள் நடைபெற்றது. இதில் காங்கிரஸ் தொண்டர்கள் பலர் கைது செய்யப்பட்டனர்.

## பையனூர் அருங்காட்சியகம்
உலியத்துக்கடவு உப்புச் சத்தியாகிரகத்தின் வரலாற்றுப் பதிவுகள், பையனூர் காந்தி நினைவு அருங்காட்சியகம்த்தில் வைத்துள்ளனர். காந்தி அருங்காட்சியகத்தில், உப்புச் சத்தியாகிரகப் போராட்டத்தில் பங்கேற்றவர்களின் பெயர்கள் மற்றும் பிற விவரங்கள் அடங்கிய ஆவணங்கள் மற்றும் காவல் துறை தயாரித்த முதல் தகவல் அறிக்கையின் நகல்கள் ஆகியவை உள்ளன. போராட்டக்காரர்கள் தாக்கப்பட்ட பழைய பையனூர் காவல் நிலையம், தற்போது காந்தி அருங்காட்சியமாக மாற்றப்பட்டுள்ளது. 
## இதனையும் காண்க
* தண்டி உப்புச் சத்தியாகிரகம்
* வேதாரண்யம் உப்புச் சத்தியாகிரகம்
## மேற்கோள்கள்

பகுப்பு:காந்தியம்
பகுப்பு:இந்திய விடுதலைப் போராட்டம்
பகுப்பு:1930 நிகழ்வுகள்
பகுப்பு:கண்ணூர் மாவட்டம்
2,6-ஈரைசோபுரோப்பைல்நாப்தலீன்

**2,6-ஈரைசோபுரோப்பைல்நாப்தலீன்** (*2,6-Diisopropylnaphthalene*) என்பவை  C16H20என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். C10H6(i-Pr)2 (இங்கு i-Pr = ஐசோபுரோப்பைல்) என்ற அமைப்பு வாய்ப்பாடாலும் இதை அடையாளப்படுத்தலாம். ஈரைசோபுரோப்பைல்நாப்தலீனின்  அறியப்பட்டுள்ள பல மாற்றியங்களில் இதுவும் ஒன்றாகும். வெண்மை அல்லது நிறமற்ற நிறங்களில் இச்சேர்மம் காணப்படுகிறது.
2,6-ஈரைசோபுரோப்பைல்நாப்தலீன் என்பது ஒரு தாவர வளர்ச்சி சீராக்கி ஆகும். இது சேமிப்பின் போது உருளைக்கிழங்குகள் முளைப்பதைத் தடுக்க உதவுகிறது, குறிப்பாக குளோர்புரோபாம்களுடன் இணைந்து பயன்படுத்தும்போது இச்சேர்மம் பயனுள்ளதாக இருக்கும்.  சேமித்து வைக்கப்பட்ட உருளைக்கிழங்குகள் முளைப்பதைத் தடுக்கும் நோக்கம் கொண்ட தயாரிப்புகளின் உற்பத்தியில் பயன்படுத்துவதற்காக 2,6-ஈரைசோபுரோப்பைல்நாப்தலீன் தயாரிக்கப்படுகிறது.

2,6-நாப்தலீன்டைகார்பாக்சிலிக் அமிலமாக இச்சேர்மம் ஆக்சிசனேற்றப்படுகிறது. 
 
## நச்சுத்தன்மை
2,6-ஈரைசோபுரோப்பைல்நாப்தலீன் சேர்மத்தின் வெளிப்பாட்டினால் மனித ஆரோக்கியத்திற்கு எந்த ஆபத்துகளும் ஏற்படும் என்று எதிர்பார்க்கப்படவில்லை.

## மேற்கோள்கள்

பகுப்பு:நாப்தலீன்கள்
பகுப்பு:ஐசோபுரோப்பைல் சேர்மங்கள்
பகுப்பு:அரோமாட்டிக் நீரகக்கரிமங்கள்
3,3',4,4'-பென்சோபீனோன் டெட்ராகார்பாக்சிலிக் இருநீரிலி

**3,3',4,4'-பென்சோபீனோன் டெட்ராகார்பாக்சிலிக் இருநீரிலி** (*3,3',4,4'-Benzophenone tetracarboxylicdianhydride*) என்பது C17H6O7என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஓர் அரோமாட்டிக் கரிம அமில இருநீரிலியாகும்.

## பயன்கள்
எப்பாக்சி தூள் பூச்சுகளில் இதன் பயன்பாடு சற்று அசாதாரணமானதாகும். ஏனெனில் பல எப்பாக்சி பூச்சுகள் விகிதாச்சாரமுறை குணப்படுத்தும் விகிதத்திற்கு மிகவும் நெருக்கமாக வடிவமைக்கப்பட்டுள்ளன. பென்சோபீனோன் டெட்ராகார்பாக்சிலிக் இருநீரிலி குணப்படுத்தப்பட்ட பொருட்கள் விகிதாச்சாரமுறை 1 என்பதை விட 0.65 என்ற அளவுக்கு அருகில் வைத்திருப்பதன் மூலம் பயனடைகின்றன. பாலி இமைடுகளை ஒருங்கிணைக்கவும் இச்சேர்மம் பயன்படுத்தப்படுகிறது. இமைடு வளையங்களுக்கு இடையிலான மூலக்கூறு தூரத்தை அதிகரிக்கும் கார்பனைல் மற்றும் கீட்டோ குழுக்கள் காரணமாக இவை நல்ல நெகிழ்வுத்தன்மையைக் கொண்டுள்ளன. விளை பொருள் நானோ-தொழில்நுட்பத்துடன் இணைந்தால் மேம்பட்ட வெப்ப நிலைத்தன்மை பண்புகளுடன் கூடிய கலவைகளை உருவாக்குகிறது. 

## தீங்குகள்
மனிதர்கள் மீது வெளிப்பட்டால் கண்களில் கடுமையான எரிச்சல் ஏற்படும், மேலும் சுவாச மண்டலத்திலும் எரிச்சல் ஏற்படலாம்.

## மேற்கோள்கள்

பகுப்பு:கார்பாக்சிலிக் நீரிலிகள்
பகுப்பு:பென்சோபீனோன்கள்
ச. தண்டபாணி தேசிகர்

**ச.தண்டபாணி தேசிகர்** (1903 - 1990) தமிழ் அறிஞர் ஆவார். திருக்குறள் உரைக்களஞ்சியம், சைவ இலக்கியம் தொடர்பான நூல்கள் உள்ளிட்ட பல படைப்புகளை இவர் வழங்கியுள்ளார். தமிழுக்கான சேவைக்காக இந்திய அரசின் பத்ம பூஷன் விருதையும் தமிழ்நாட்டு அரசின் திருவள்ளுவர் விருதையும் இவர் பெற்றார்.

## ஆரம்ப வாழ்க்கை
திருகைட்டங்குடி என்னும் கிராமத்தில் 1903-ம் ஆண்டு ஏப்ரல் 2-ம் நாள் சடையப்ப தேசிகர் மற்றும் பாலம்மாள் ஆகியோருக்கு மகனாக ச.தண்டபாணி தேசிகர் பிறந்தார். இக்கிராமம் சிதம்பரத்தை அடுத்த நன்னிலம் பகுதியில் அமைந்துள்ளது.

## கல்வி
தமிழறிஞர் உ. வே. சாமிநாதையர் மற்றும் சு.பொன்னோதுவார் மூர்த்திகள் ஆகியோரிடம் தமிழ் இலக்கண இலக்கியங்களைக் கற்றார். சென்னைப் பல்கலைக்கழகத்தில் வித்துவான் தேர்வை எழுதி மாநிலத்திலேயே முதல் மாணவராகத் தேர்ச்சி பெற்றார்.

## கல்வித் துறையில் பணி
மதுரை மீனாட்சி கல்லூரி, மதுரை ஆதீனக் கல்லூரி, திருப்பனந்தாள் கல்லூரி, மதுரை காமராசர் பல்கலைக்கழகம், சிதம்பரம் அண்ணாமலைப் பல்கலைக்கழகம் ஆகிய பல கல்வி நிறுவனங்களில் தமிழாசிரியராகவும் பேராசிரியராகவும் பணியாற்றினார். மு. கருணாநிதி , நீதியரசர் மு. மு. இஸ்மாயில், குன்றக்குடி அடிகளார் ஆகிய பிரபலங்களுக்கு தமிழாசிரியராக விளங்கினார்.

## இலக்கியப் படைப்புகள்
சைவத்தின் மறுமலர்ச்சி, முருகன், ஆடவல்லான், பஞ்சாட்சர தீபம் ஆகிய நூல்களை இயற்றினார். பஞ்சாட்சர தீபம் என்னும் நூல் திருமந்திரத்திற்கான விளக்க நூலாகும்.
திருக்குறளுக்கான விரிவான உரைக்களஞ்சியத்தை உருவாக்கினார். பழைய உரையாசிரியர்களின் உரைகளைத் திரட்டி, தேவையான இடங்களில் விளக்கங்களையும் முடிவுகளையும் சேர்த்து இந்நூலை உருவாக்கினார். இந்நூல் மதுரை காமராசர் பல்கலைக்கழக வெளியீடாக வெளிவந்தது. தமிழ் நாட்டு அரசு இவரது படைப்புகளை 2007இல் நாட்டுடைமையாக்கியது.

## விருதுகளும் கௌரவங்களும்
வாழ்நாள் முழுவதும் தமிழுக்காகச் செய்த சேவைகளுக்காக இந்திய அரசு பத்ம பூசண் விருதை 1990ஆம் ஆண்டு வழங்கிச் சிறப்பித்தது. பஞ்சாட்சர தீபம் என்னும் நூலுக்காக திருவாடுதுறை ஆதீனம் மகாவித்துவான் என்னும் பட்டத்தை வழங்கியது. தமிழ் மொழிக்காக ஆற்றிய தொண்டினை பாராட்டி தமிழ்நாட்டு அரசு திருவள்ளுவர் விருதை வழங்கியது. மதுரை காமராசர் பல்கலைக்கழகம் பேரவைச் செம்மல் என்னும் சிறப்புப் பட்டத்தை அளித்து கௌரவித்தது. புதுச்சேரிப் பல்கலைக்கழகம் துணைவேந்தர் கி.வேங்கிட சுப்ரமணியம் தலைமையில் ஆயிரம் வெண்காசுகளுடன் கௌரவ முதுமுனைவர் பட்டத்தை வழங்கிச் சிறப்பித்தது.

## மேற்கோள்கள்

## வெளி இணைப்புகள்

ச. தண்டபாணி தேசிகர் நூல்கள் - TVA Digital library

பகுப்பு:நாட்டுடைமை நூல்களின் ஆசிரியர்கள்
பகுப்பு:1903 பிறப்புகள்
பகுப்பு:1990 இறப்புகள்
பகுப்பு:பத்ம பூசண் விருது பெற்ற தமிழர்கள்
லெஸ் அவிரான்ஸ்

**லெஸ் அவிரோன்ஸ்** (*Les Avirons*, பிரெஞ்சு மொழியில் "துடுப்புகள்" என்று பொருள்படும்) என்பது இந்தியப் பெருங்கடலில் அமைந்துள்ள பிரான்சின் கடல்கடந்த பிரதேசமான ரீயூனியன்  உள்ள ஒரு கம்யூன் ஆகும். இது செயிண்ட்-லியூ, சிலாவோஸ், செயிண்ட்-லூயிஸ், லெடாங்-சேல் ஆகிய கம்யூன்களையும், 150 மீட்டர் கடற்கரையையும் எல்லைகளாகக் கொண்டுள்ளது.

## புவியியல்

### காலநிலை
லெஸ் அவிரோன்சில் வெப்பமண்டல சவன்னா காலநிலை ( கோப்பன் காலநிலை வகைப்பாடு *Aw* ) நிலவுகிறது. லெஸ் அவிரான்ஸில் சராசரி ஆண்டு வெப்பநிலை 24.2 °C (75.6 °F) ஆகும். சராசரி ஆண்டு மழைப்பொழிவு 805.2 மிமீ (31.70 அங்குலம்) ஆகும். இதில் ஜனவரி மாதம் அதிக மழை பெய்யும் மாதமாக உள்ளது. சராசரியாக, ஜனவரி மாதத்தில் வெப்பநிலை சுமார் 27.2 °C (81.0 °F) ஆகவும், ஜூலை மாதத்தில் சுமார் 21.0 °C (69.8 °F) ஆகவும் இருக்கும். லெஸ் அவிரான்ஸில் இதுவரை பதிவு செய்யப்பட்ட மிக உயர்ந்த வெப்பநிலை 2009  ஜனவரி 22 அன்று 36.8 °C (98.2 °F) ஆக இருந்தது; இதுவரை பதிவு செய்யப்பட்ட மிகக் குறைந்த வெப்பநிலை 2003 ஆகஸ்ட் 1 அன்று 13.7 °C (56.7 °F) ஆக இருந்தது.

## மக்கள் தொகை

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:இரியூனியனின் கம்யூன்கள்
மெத்தக்ரைலிக் நீரிலி

**மெத்தக்ரைலிக் நீரிலி** (*Methacrylic anhydride*) என்பது C8H10O3என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நீர்மநிலையில் காணப்படும் இச்சேர்மம் தண்னீருடன் வினைபுரியும்போது வெப்பத்தை உமிழ்கிறது. சில கரிம சேர்மங்களில் உள்ள ஐதராக்சில் மற்றும் அமினோ குழுக்களுடனும் வினைபுரிந்து மெத்தக்ரைலிக் பகுதிகளின் சகப்பிணைப்பு இணைப்புக்கு வழிவகுக்கிறது. இந்த செயல்பாட்டுக் குழுக்களை அடுத்தடுத்த பலபடியாக்கல் வினைகளில் அல்லது தயோல்களுடனான வினைகளில் வெற்றிகரமாகப் பயன்படுத்தலாம். எடுத்துக்காட்டாக, மெத்தக்ரைலேற்றம் மூலம் மாற்றியமைக்கப்பட்ட சிட்டோசான், சளிச்சவ்வுகளின் மேற்பரப்புகளில் ஒட்டிக்கொள்ளும் சிறந்த திறனை வெளிப்படுத்துகிறது. மியூசின் வகை புரோட்டீனின் சிசுட்டீன் களங்களில் உள்ள தயோல் குழுக்களுடன் நிகழும் இதன் வினைத்திறன் இதற்கு காரணமாகும்.

## பயன்கள்
மெத்தக்ரைலிக் நீரிலி, நெகிழிகள் மற்றும் பிசின் உற்பத்தியில் ஓர் இடைநிலை முகவராகப் பயன்படுத்தப்படுகிறது.  

## மேற்கோள்கள்

பகுப்பு:கார்பாக்சிலிக் நீரிலிகள்
சீனப் பொதுவுடமைக் கட்சியின் செயலகம்

**சீனப் பொதுவுடமைக் கட்சியின் செயலகம்** (*Secretariat of the Chinese Communist Party*) என்பது சீனப் பொதுவுடமைக் கட்சியின் நடுவண் செயற்குழு (*பொலிட்பீரோ*) மற்றும் நிலைக்குழுவிற்கு சேவை செய்யும் ஒரு அமைப்பாகும். பொலிட்பீரோவின் அன்றாட நடவடிக்கைகளை மேற்கொள்வதற்கும், பொலிட்பீரோவால் நிர்ணயிக்கப்பட்ட பணிகளை அடைவதற்காக அமைப்புகள் மற்றும் பங்குதாரர்களை ஒருங்கிணைப்பதற்கும் இந்தச் செயலகம் முக்கியமாகப் பொறுப்பாகும். பொலிட்பீரோவின் முடிவுகளுக்கு இணங்க, சம்பந்தப்பட்ட விஷயங்களில் அன்றாட முடிவுகளை எடுப்பதற்கு பொலிட்பீரோவால் இதற்கு அதிகாரம் வழங்கப்பட்டுள்ளது. இருப்பினும் இச்செயலகம் முக்கியமான விஷயங்களில் பொலிட்பீரோவுடன் கலந்தாலோசிக்க வேண்டும்.

இச்செயலகத்தின் தலைவர் சீனப் பொதுவுடமைக் கட்சியின் பொதுச் செய்லாளர் ஆவர். இதன் 7 உறுப்பினர்களை சீனப் பொதுவுடமைக் கட்சியின் நடுவண் செயற்குழு தேர்வு செய்யும். மேலும் இச்செயலகம் சீனப் பொதுவுடமைக் கட்சியின் அரசியல் பணியகத்திற்கு அறிக்கை அளிக்க கடமைப்பட்டுள்ளது. 

இந்தச் செயலகம் சனவரி 1934ல் நிறுவப்பட்டது. இது பெயரளவிற்கு சிசிபியின் பொதுச் செயலாளரால் தலைமை தாங்கப்படுகிறது. இருப்பினும் செயலகத் தலைவர் பதவி எப்போதும் கட்சியின் உயர்மட்டத் தலைவரின் பதவிக்குச் சமமானதாக இருந்ததில்லை. செயலக உறுப்பினர்கள் சிசிபி மற்றும் பொதுவாக சமகால சீனாவில் உள்ள மிக முக்கியமான அரசியல் பதவிகளில் சிலராகக் கருதப்படுகிறார்கள். ஒவ்வொரு செயலக உறுப்பினரும் பொதுவாக மத்தியக் குழுவின் நேரடிக் கட்டுப்பாட்டில் உள்ள முக்கிய கட்சித் துறைகளில் ஒன்றிற்குப் பொறுப்பாக இருக்கிறார். சீனப் பொதுவுடமைக் கட்சியின் பொதுச் செயலாளர் செயலகத்தின் பணிகளுக்குத் தலைமை தாங்குகிறார்.

## செயல்பாடுகள்
இச்செயலகம் சிசிபி பொலிட்பீரோ மற்றும் பொலிட்பீரோ நிலைக்குழுவின் பணிகளைச் செய்யும் அமைப்பாகும். சீனப் பொதுவுடமைக் கட்சியின் பொதுச் செயலாளர் செயலகத்தின் பணிகளுக்குத் தலைமை தாங்குகிறார்.செயலகத்தின் உறுப்பினர்கள், பொலிட்பீரோ நிலைக்குழுவால் பரிந்துரைக்கப்பட்டு, சிசிபி மத்தியக் குழுவின் முழுமையான அமர்வின் போது அங்கீகரிக்கப்படுகிறார்கள். பொலிட்பீரோ மற்றும் நிலைக்குழுவின் முடிவுகளைப் பரப்புவதையும் செயல்படுத்துவதையும் ஒருங்கிணைக்கும் பணி செயலக உறுப்பினர்களுக்கு வழங்கப்பட்டுள்ளது. அவர்கள் அரசியல் அறிக்கைகளை மதிப்பாய்வு செய்வதிலும், கொள்கைத் திட்டங்களை உருவாக்குவதிலும் மற்றும் பணியாளர் முடிவுகளில் உதவுவதிலும் பங்களிக்கின்றனர். 

19வது சிசிபி மத்தியக் குழுவின் முதல் முழுமையான அமர்வுக்குப் பிறகு அக்டோபர் 2017 இல் நடைபெற்ற ஒரு பொலிட்பீரோ கூட்டத்தில், செயலகம் தனது பணிகளை ஒவ்வொரு ஆண்டும் பொலிட்பீரோ மற்றும் அதன் நிலைக்குழுவிடம் அறிக்கை செய்ய வேண்டும் என்று குறிப்பிடப்பட்டது.
## செயலகத்தின் தலைவர்
மத்தியக் குழுவின் பணிகள் குறித்த ஒழுங்குமுறையின்படி, கட்சியின் பொதுச் செயலாளர் செயலகத்தின் பணிகளுக்குத் தலைமை தாங்குகிறார். செயலகம் பொதுச் செயலாளர், பொலிட்பீரோ மற்றும் பொலிட்பீரோ நிலைக்குழுவின் அறிவுறுத்தல்களின்படி செயல்படுகிறது. மத்தியக் குழுவின் பொதுச் செயலாளர் பதவி 1980 ஆம் ஆண்டு பிப்ரவரி 29 அன்று மீண்டும் நிறுவப்பட்டதிலிருந்து இந்த நிலை நீடித்து வருகிறது. 
## இதனையும் காண்க
* சீனப் பொதுவுடமைக் கட்சி
* சீனப் பொதுவுடமைக் கட்சியின் தேசிய பேராயம்
* சீனப் பொதுவுடமைக் கட்சியின் நடுவண் செயற்குழு
*சீனப் பொதுவுடமைக் கட்சியின் அரசியல் பணியகம்
* சீன மத்திய இராணுவ ஆணையம்
* தேசிய மக்கள் பேராயம்
* சீன மக்கள் குடியரசின் அரச மன்றம்
* சீனப் பண்பாட்டுப் புரட்சி
## மேற்கோள்கள்

பகுப்பு:சீன அரசியல்
பகுப்பு:சீன அரசு
பகுப்பு:சீனப் பொதுவுடமைக் கட்சி